BE8 โบรกอัพเป้าใหม่ 70 บาท ลุ้น Q2 กำไร “นิวไฮ” แตะ 27 ลบ. ทั้งปีทะลุ 135 ลบ.
BE8 โบรกอัพเป้าใหม่ 70 บาท ลุ้น Q2 กำไร "นิวไฮ" แตะ 27 ลบ. ทั้งปีทะลุ 135 ลบ. แถมโตสูงเฉลี่ย 63% ช่วง 3 ปีข้างหน้า
BE8 โบรกอัพเป้าใหม่ 70 บาท ลุ้น Q2 กำไร "นิวไฮ" แตะ 27 ลบ. ทั้งปีทะลุ 135 ลบ. แถมโตสูงเฉลี่ย 63% ช่วง 3 ปีข้างหน้า
25 พ.ค. 2565

บล.โนมูระ พัฒนสิน ระบุในบทวิเคราะห์วันนี้ (20 พ.ค.2565) ว่า บริษัท เบริล 8 พลัส จำกัด (มหาชน) หรือ BE8 เป็นบริษัท Digital transformation ที่เน้นด้านการบริหารจัดการความสัมพันธ์กับลูกค้า (CRM) นำระบบและเทคโลยีมาช่วยบริหารข้อมูลลูกค้า (ทั้งการขาย และการตลาด) ให้มีประสิทธิภาพมากยิ่งขึ้น ระยะสั้นคาดกำไรไตรมาส 2/2565 ที่ 27 ล้านบาท (โต 23% เทียบช่วงเดียวกันของปีก่อน,โต 14% เทียบไตรมาสก่อนหน้า) เป็น new high ต่อเนื่อง และคาดกำไรปี 2565 โต 64% เทียบช่วงเดียวกันของปีก่อน ที่ 135 ลบ. และเติบโตสูงเฉลี่ย 63% ต่อปีในช่วง 3 ปีข้างหน้า
จาก 1) การควบรวม X10 ที่เพิ่มรายได้เป็นเท่าตัว 2) ธุรกิจหลักที่เติบโตอย่างต่อเนื่องตามความต้องการด้าน Digital transformation ในตลาด 3) การรุกตลาดภาครัฐที่ยังมีโอกาสมหาศาล 4) การทำ JV, M&amp;A ที่มีโอกาสเห็นเพิ่มเติม
ด้าน Valuation: แม้ซื้อขายบน PER22F สูง 78 เท่า แต่ PER23F จะลดลงเหลือ 41 เท่า หลังจากรวมงบจาก X10 เต็มปีในปี 2565 โดยปรับราคาเป้าหมายขึ้นเป็น 70 บาท ภาพการเติบโตยังชัดมากทั้ง Organic และ inorganic พร้อมการควบรวม X10 ช่วยปลดล๊อคข้อจำกัดด้านบุคลากรของ BE8 และทำให้กลายเป็นบริษัทที่มีบุคลากรด้าน IT มากเป็นอันดับต้นๆของประเทศ